আরব ভূমিতে যখন নবুয়তের সূর্য উদিত হয়েছিল, এর বিরুদ্ধে মক্কার কাফের মুশরিক গোষ্ঠীর বিরোধিতার সূচনাটাও ছিল ঠিক তখন থেকেই। অল্প দিনের মধ্যেই ক্ষুদ্র ক্ষুদ্র সে বিরোধিতা ঘোরতর সম্মিলিত বিরোধিতার রূপ নিল। যেখানে সেখানে নবী মুহাম্মদ ও তার মতের অনুসারীদের বিরুদ্ধে মিছিল-মিটিং চলে। তৈরি হতে থাকে ইসলাম ও মুসলিম নিধনের নীলনকশা। কোনো নওমুসলিমকে বাগে পেলে তাকে ধর্মত্যাগের দায়ে যথেচ্ছ শাস্তি দিতে কোনো ত্রুটি করা হতো না। এহেন নাজুক পরিস্থিতি দেখে নবী (সা.) নওমুসলিমদের দ্বীনি তালিম তরবিয়াতের জন্য নিরাপদ স্থান হিসেবে বেছে নিলেন জায়েদ ইবনে আরকাম (রা.) এর ঘর। তখনও প্রকাশ্যে দ্বীন প্রচারের অনুমোদন আসেনি। গোপনে বিশেষ পদ্ধতির দাওয়াতে যারা ইসলাম গ্রহণ করতেন তারা আশ্রয় নিতেন জায়েদ (রা.) এর গৃহে। এভাবে বড় একটি অংশ সেখানে একত্রিত হয়ে যায়। সেখানে অবস্থানকালে ইসলাম ও মুসলমানদের সাহায্যার্থে নবীজি (সা.) দোয়া করলেনÑ ‘হে আল্লাহ! আপনি আবুল হাকাম অথবা খাত্তাবের বেটাকে ইসলামের জন্য কবুল করুন।’